સપ્તાહના આરંભે તા 22થી 24ના મધ્યાહન સુધીના સમયમાં આપની રાશિથી 12મા સ્થાનમાં ચંદ્ર છે. આ કારણે આટલો તબક્કો પ્રતિકૂળ કહી શકાય. માનસિચ ચંચળતા અને અજંપો રહેશે. શક્ય હોય તો મહત્વના નિર્ણય લેવાનું ટાળવું. બીજાનો વાંક કાઢ્યા વગર પોતાની ભૂલ ઉપર ધ્યાન આપવું. આપના વર્તનમાં સુધારો લાવવો જરૂરી રહેશે. ધન-સંપત્તિની બાબતમાં વિચારીને નિર્ણય લેવો. આ સમયમાં અણધાર્યો ખર્ચ આવી શકે છે અથવા આયોજન વગરનો ખર્ચ આપને મુશ્કેલીમાં મુકી શકે છે. વગર વિચારે કરેલ કાર્યથી આપના પર દેવું થઇ શકે છે અથવા આપ આર્થિક મુશ્કેલીમાં પડી શકો છો. કોઈ પણ દસ્તાવેજ પર સમજી વિચારીને હસ્તાક્ષર કરવા. તા 24 બપોર પછી સમય ધીરે ધીરે અનુકૂળ થશે. તા 25 અને 26 દરમિયાન કારકિર્દી અને ભવિષ્યને સંબંધી યોજના આગળ વધશે. આપ પોતાની જવાબદારી ખુબ સારી રીતે નિભાવશો. આર્થિક હાલતમાં તો સુધારો થશે. પરંતુ આપના ખર્ચ પર નિયંત્રણ રાખવું જરૂરી રહેશે અન્યથા આપને મળેલ લાભ નુકસાનમાં પરિવર્તિત થઇ શકે છે. તા 27 અને 28 દરમિયાન માનસિક સંતોષદાયક સમય રહેશે. મિત્રો સાથે આપ સમય પસાર કરશો. મિત્રો સાથે આત્મિયતામાં વધારો થશે.